Dagen etter fortsatte løpet videre vestover gjennom Illinois og Iowa, men her måtte Lag Motobloc avbryte løpet den 17. mars. Videre gikk turen gjennom Nebraska, Wyoming, Utah og Nevada for så å ankomme San Francisco den 24. mars, den andre formelle kontrollposten. I Utah brøt Protiosbilen sammen, men etter arrangørenes aksept ble bilen transportert med tog til Seattle og siden direkte til Vladivostok.